დავით თარხნიშვილი: ”ადამიანთა შერევის ისტორიის გენეტიკური ატლასი”
2015-01-20 14:43, 2015-01-20 17:00 (Asia/Dubai)
სამშაბათს, 20 იანვარს 17:00 საათზე, ილიას სახელმწიფო უნივერსიტეტის E207 აუდიტორიაში ილიაუნის სამეცნიერო კაფე გიწვევთ საჟურნალო კლუბის შეხვედრაზე ილიაუნის სრულ პროფესორთან, დავით თარხნიშვილთან.
საუბრის თემა: ჟურნალ “Science”-ის 2014 წლის თებერვლის ნომერში გამოქვეყნებული სტატია – “ადამიანთა შერევის ისტორიის გენეტიკური ატლასი”.
ოცდაათი წელია, მეცნიერები მოლეკულურ-გენეტიკური მარკერების დახმარებით შეისწავლიან პოპულაციურ პროცესებს: მიგრაციებს, რიცხოვნობის ცვლილებებს, გეოგრაფიულად დაშორებული ჯგუფების შერევას ცოცხალ ორგანიზმებში – მცენარეებში, ცხოველებში, ადამიანში. აღნიშნული მიმართულებით რამდენიმე წლის წინ მომხდარმა მეთოდურმა რევოლუციამ შედარებით გაამარტივა მთელი გენომის შესწავლა და ანალიზი. ამის შედეგად, თანამედროვე მეცნიერები გაცილებით უფრო ზუსტ ინფორმაციას ფლობენ წარსული მიგრაციების ან შერევების შესახებ. ერთ-ერთი ძალიან საინტერესო კვლევა, რომელიც გენომის ანალიზის საფუძველზე ადგენს ადამიანის ეთნოსებს შორის შერევის დონეს ბოლო 2000-3000 წლის განმავლობაში, გამოქვეყნდა დაახლოებით 1 წლის წინ ჟურნალში “Science”. კვლევამ დაადასტურა, მაგალითად, ის, რომ დაახლოებით ათასი წლის წინ დღევანდელ თურქეთში შემოვიდა ადამიანთა გარკვეული ჯგუფი და ამ ჯგუფის გენები დღევანდელი თურქეთის მოსახლეობის გენომის 4-5 პროცენტს შეადგენს.
საჟურნალო კლუბის შეხვედრის მიზანია, საზოგადოებას გააცნოს საქართველოში და ილიას სახელმწიფო უნივერსიტეტში გენომური კვლევის პერსპექტივები: რამდენად რეალისტურია ის და რა ტექნიკური თუ ინტელექტუალური რესურსია საჭირო ამისათვის.

შეხვედრის დრო: 20 იანვარი, 17:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

SEED OF HOPE საუნივერსიტეტო ლექციების სერია
2015-01-21 12:00
არასამთავრობო ორგანიზაცია Seed of Hope აშშ-შია დარეგისტრირებული და მისი მიზანია განვითარებად ქვეყნებში ჯანდაცვის, განათლებისა და თემის გაძლიერების მიზნით სხვადასხვა ინიციატივების განხორციელება.
Seed of Hope დაარსდა 2012 წელს ბოსტონში, მასაჩუსეტსის შტატში. ის აერთიანებს თემების ლიდერებს, პროფესიონალებს, უნივერსიტეტების წარმომადგენლებსა და სოციალური სერვისის ვალანტიორებს.
2015 წელს Seed of Hope დაიწყებს აქტიურ მოღვაწეობას საქართველოში. ამასთან დაკავშირებით, ამ ორგანიზაციის მხარდაჭერით საქართველოს 3 უმაღლეს სასწავლებელში გაიმართება საჯარო ლექციების სერია.
ილიას სახელმწიფო უნივერსიტეტი უმასპინძლებს Seed of Hope-ის სალექციო სერიას 21-22 იანვარს, 12:00 საათიდან 15:00 საათამდე A კოპრუსის 101 აუდიტორიაში (ჭავჭავაძის გამზირი 32).
დანართის სახით გიგზავნით სემინარის პროგრამას. გთხოვთ, გაითვალისწინოთ, რომ ლექციები ჩატარდება ინგლისურ ენაზე.

„პასკალის პრემია“ - 3000-ლარიანი ფულადი ჯილდო ილიაუნის ახალგაზრდა მეცნიერებს
2015-01-21 15:00
21 იანვარს, 15:00 საათზე, ილიას სახელმწიფო უნივერსიტეტის G 106 აუდიტორიაში გაიმართება პასკალის პრემიის ლაურეატების დაჯილდოების ცერემონიალი.
ამჯერად 3000-ლარიანი პრემია გადაეცემა ილიაუნის 4 ახალგაზრდა მეცნიერს – ლევან მუმლაძეს (ის პრემიას მეორედ მიიღებს), გიორგი ჩალაძეს, ნინო ჩხეიძეს და ჯუანშერ ჯეჯელავას. მათთვის ფულადი ჯილდო ილიაუნის პარტნიორმა „ბაზისბანკმა“ დააწესა.
ილიას სახელმწიფო უნივერსიტეტის რექტორის, გიგა ზედანიას, ინიციატივით შექმნილი პასკალის პრემია ახალგაზრდა მეცნიერთა კვლევით პროცესში ჩართულობის გაზრდას ისახავს მიზნად. პროექტი 2014 წლის მარტში დაამტკიცეს აკადემიურმა და წარმომადგენლობითმა საბჭოებმა. პირობების თანახმად, პასკალის პრემია გაიცემა ილიას სახელმწიფო უნივერსიტეტთან აფილირებულ ახალგაზრდა მეცნიერებზე მნიშვნელოვანი საერთაშორისო პუბლიკაციისთვის (სტატიისთვის). 2014 წლის მარტიდან – 2015 წლის იანვრამდე პრემია უკვე ექვსჯერ გაიცა.
პრემიის მიმღებთა რაოდენობა შეზღუდული არ არის.
• პირველი 10 ლაურეატისთვის 3000-ლარიან პრემიას აწესებს ჩვენი პარტნიორი „ბაზისბანკი“;
• დანარჩენ ლაურეატებს აჯილდოებს ილიას სახელმწიფო უნივერსიტეტი.
პასკალის პრემიის ლაურეატები არიან:
• ილიას სახელმწიფო უნივერსიტეტის სიცოცხლის შემსწავლელ მეცნიერებათა სადოქტორო პროგრამის დოქტორანტი გიორგი ბაბუაძე – სტატიისთვის Epidemiology of visceral leishmaniasis in Georgia, რომელიც გამოქვეყნებულია საერთაშორისო ჟურნალში PloS Neglected Tropical Disease (პრემიით დაჯილდოვდა 2014 წლის 29 აპრილს).
• ილიას სახელმწიფო უნივერსიტეტის ეკოლოგიის ინსტიტუტის ასისტენტ-მკვლევარი ლევან მუმლაძე – სტატიისთვის Endemic land mollusks in Georgia (Caucasus): How well are they protected by existing reserves and national parks, რომელიც გამოქვეყნებულია საერთაშორისო ჟურნალში Journal of molluscan studies (პრემიით დაჯილდოვდა 2014 წლის 29 აპრილს).
• ილიას სახელმწიფო უნივერსიტეტის ეკოლოგიის ინსტიტუტის ასისტენტ-მკვლევარი ლევან მუმლაძე – სტატიისთვის Sympatry without co-occurrence: exploring the pattern of distribution of two Helix species in Georgia using an ecological niche modelling approach, რომელიც გამოქვეყნებულია Thomson Reuters-ის ბაზაში შემავალი თემატური საერთაშორისო რეფერირებადი ჟურნალის Journal of Molluscan Studies 2014 წლის აგვისტოს ნომერში.
• ილიას სახელმწიფო უნივერსიტეტის ეკოლოგიის ინსტიტუტის ასისტენტ- მკვლევარი გიორგი ჩალაძე – სტატიისთვის A spider diversity model for the Caucasus Ecoregion, რომელიც გამოქვეყნებულია Thomson Reuters-ის ბაზაში შემავალი თემატური საერთაშორისო რეფერირებადი ჟურნალის Journal of Insect Conservation 2014 წლის ივნისის ნომერში.
• ილიას სახელმწიფო უნივერსიტეტის თეორიული ფიზიკის ინსტიტუტის მკვლევარი ნინო ჩხეიძე – სტატიისთვის Synchrotron emission model of gamma-ray pulsar PSR J2021+3651, რომელიც გამოქვეყნებულია Thomson Reuters-ის ბაზაში შემავალი თემატური საერთაშორისო რეფერირებადი ჟურნალის New Astronomy 2015 წლის თებერვლის ნომერში.
• ილიას სახელმწიფო უნივერსიტეტის თეორიული ფიზიკის ინსტიტუტის მკვლევარ ჯუანშერ ჯეჯელავა – სტატიისთვის Search for supersymmetry in events with large missing transverse momentum, jets, and at least one tau lepton in 20 fb(-1) of root s=8 TeV proton-proton collision data with the ATLAS detector, რომელიც გამოქვეყნებულია Thomson Reuters-ის ბაზაში შემავალი თემატური საერთაშორისო რეფერირებადი ჟურნალის Journal of High Energy Physics 2014 წლის სექტემბრის ნომერში.
დაჯილდოების დრო: 21 იანვარი, 15:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
პასკალის პრემიის შესახებ დეტალური ინფორმაცია იხილეთ აქ:

ტურიზის მენეჯმენტის ცენტრისა და ვილნიუსის უნივერსიტეტის ერთობლივი კვლევების პროექტის პრეზენტაცია
2015-01-22 13:00
22 იანვარს, 13:00 საათზე, ილიას სახელმწიფო უნივერსიტეტის ბიზნესის სკოლის ტურიზმის ცენტრი E 207 აუდიტორიაში გიწვევთ ვილნიუსის უნივერსიტეტის გამოყენებითი მეცნიერებების უნივერსიტეტისა (VIKO) და ილიას სახელმწიფო უნივერსიტეტის ბიზნესის სკოლის ტურიზის მენეჯმენტისცენტრის ერთობლივი კვლევების პროექტის პრეზენტაციაზე. ერთობლივი პროექტი მოიცავს ლიტვასა და საქართველოს ტურიტული ბაზრებისა და ორი ქვეყნის ისტორიული თუ თანამედროვე კავშირების კვლევას და ემსახურება ტურიზმის განათლების მიღების მოტივაციის ამაღლებასსტუდენტებში.
დასწრება თავისუფალია.

ვასილ გაბუნია: კავკასიის მეზოზოური რეპტილიები
2015-01-22 16:54
27 იანვარს, 17:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფეს ორგანიზებით, დოქტორანტი ვასილ გაბუნია ისაუბრებს თემაზე: “კავკასიის მეზოზოური რეპტილიები”.
“მეზოზოურ ერას, რომელიც დაახლოებით 252 მილიონი წლის წინ დაიწყო და 65 მილიონი წლის წინ სახეობების ამოწყვეტით დასრულდა, ხშირად გიგანტური რეპტილიების ერადაც მოიხსენიებენ.
მეზოზოურ ერაში, ანუ 186 მილიონი წლის განმავლობაში, ყალიბდებოდა ჩვენი პლანეტის კონტინენტები და ოკეანეები; გაჩნდა მცენარეთა და ცხოველთა დღეისათვის ცნობილი თითქმის ყველა მსხვილი სისტემატური ტაქსონი. ამ დროს კავკასიის დღევანდელი ტერიტორია გეოლოგიური ცვლილებების აქტიური არენა იყო – იგი ხან ოკეანის ფსკერზე იძირებოდა და ზღვიური დანალექი ქანების მძლავრ აკუმულაციას განიცდიდა, ხანაც მეჩხერი ზღვა იყო მრავალრიცხოვანი კუნძულით. ამ კოლოსალური დროისა და გეოლოგიური თუ კლიმატური ცვლილებების გამო რეგიონი სხვადასხვა სახეობის საარსებო გარემოდ იქცა, რომელთაგან ყველაზე ნათელ კვალს დიდი ზომის რეპტილიები ტოვებენ.
კავკასიის ლაგუნურ პერიოდს მიეკუთვნება შედარებით მცირერიცხოვანი, მაგრამ უაღრესად საინტერესო პალეონტოლოგიური არტეფაქტები, რომელთა შესწავლის შედეგებს ეძღვნება მონოგრაფია “კავკასიის მეზოზოური რეპტილიები”.
შეხვედრის დრო: 27 იანვარი, 17:00 საათი
ადგილმდებარეობა: E 207

ასისტენტ-პროფესორი ბიძინა კაპანაძე: ლაცერტიდების შესწავლა სპექტრის სხვადასხვა უბანში
2015-01-22 17:00
22 იანვარს, 17:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიაუნის ასისტენტ-პროფესორთან, ბიძინა კაპანაძესთან.
საუბრის თემა: ლაცერტიდების შესწავლა სპექტრის სხვადასხვა უბანში
ლაცერტიდები ელიფსური გალაქტიკების აქტიური გულებია მძლავრი და ცვალებადი არასითბური გამოსხივებით, რაც ფარავს სიხშირეთა 18–20 რიგს. ბევრი მათგანი ტერაელექტრონვოლტი ენერგიის მქონე ფოტონების წყაროს წარმოადგენს. მათთვის ასევე დამახასიათებელია მძლავრი ჯეტები, გამოსხივების პოლარიზაცია და ხშირ შემთხვევაში მასების გამოტყორცნა სუპერლუმინალური სიჩქარით. ბოლო 40 წლის განმავლობაში წარმოებული მზარდი ინტენსივობის ექსპერიმენტული და თეორიული კვლევების შედეგად, მიღწეული იქნა მნიშვნელოვანი პროგრესი მათი ფიზიკური ბუნების შეცნობის თვალსაზრისით. თუმცა, ჯერ კიდევ არსებობს ბევრი პრობლემა, რომელთა გადაჭრის შესაძლო გზებს შორის ერთ-ერთი მთავარი ადგილი უჭირავს გამოსხივების ცვალებადობის შესწავლას სპექტრის სხვადასხვა უბანში. მათი ხასიათისა და ურთიერთკორელაციის არსებობა-არარსებობის მიხედვით შეგვიძლია გავაკეთოთ დასკვნები გამომსხივებელი ნაწილაკების ენერგიებისა და შემადგენლობის, ცენტრალური ზემასიური შავი ხვრელის მიმდებარე არეების სტრუქტურისა და აქ მიმდინარე არასტაციონარული პროცესების შესახებ.
შეხვედრის დრო: 22 იანვარი, 17:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

ეკა ჭყოიძის საჯარო ლექცია - ”მომლოცველობა: ისტორიული კონტექსტი და დღევანდელობა”
2015-01-23 16:00
23 იანვარს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლოპროექტის – „ახალი განმანათლებლობა“ – ფარგლებში, პროფესორი ეკა ჭყოიძე წაიკითხავს საჯარო ლექციას თემაზე – ”მომლოცველობა: ისტორიული კონტექსტი და დღევანდელობა”.

ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარულიხასიათის საჯარო ლექციების კურსს.კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებსდა ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიასსახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში დამსწრე საზოგადოებას ეძლევაშესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 23 იანვარი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

ილიაუნი გლობალურ გეიმჯემს უერთდება
2015-01-23 17:00
23 იანვარს მსოფლიოში გლობალური გეიმჯემი აიღებს სტარტს. გლობალური გეიმჯემი მსოფლიო მასშტაბის მოვლენაა, რომელიც, ბოლო 10 წელია, სისტემატურად ტარდება წელიწადში მინიმუმ ერთხელ – მსოფლიოს სხვადასხვა წერტილში გეიმდეველოპერები იკრიბებიან გარკვეულ სივრცეში და მაქსიმუმ 48 საათში ქმნიან კომპიუტერულ თამაშს. 2015 წლის გლობალურ გეიმჯემზე, მსოფლიო მასშტაბით, 25 000 მონაწილე და ჩატარების 600-მდე ადგილია რეგისტრირებული.
წელს საქართველო პირველად შეუერთდება გლობალურ გეიმჯემს ილიაუნის კომპიუტერული თამაშების ლაბორატორიიდან, რომელიც მდებარეობს ილიას სახელმწიფო უნივერსიტეტის H კორპუსში. ლაბორატორიის ერთ-ერთი მთავარი მიზანია, მაქსიმალურად ჩართოს ახალგაზრდა თაობა კომპიუტერული და მობილური თამაშების შექმნის პროცესში და ხელი შეუწყოს წარმატებული სტუდენტური პროექტების კომერციალიზაციას. ლაბორატორია ორიენტირებულია ახალგაზრდა თაობის დასაქმებაზე.
გეიმჯემი ილიაუნიში გაიხსნება 23 იანვარს, 17:00 საათზე და მასში მონაწილეობას წინასწარ რეგისტრირებული 33 მონაწილე მიიღებს. რეგისტრაციის შესახებ დაწვრილებით ინფორმაცია იხილეთ აქ. რეგისტრაცია უკვე დასრულებულია. მონაწილეები 48 საათის განმავლობაში შეეცდებიან, ჩამოაყალიბონ გუნდები და შექმნან თამაშის პროტოტიპი, რომელსაც ატვირთავენ გლობალური გეიმჯემის დასრულებისას.
დაწყების დრო: 23 იანვარი, 17:00 საათი
ხანგრძლივობა: 48 საათი
ადგილმდებარეობა: GameLab Iliuani, ილიას სახელმწიფო უნივერსიტეტის H კორპუსი (ქაქუცა ჩოლოყაშვილის 3-5)

სწავლა საზღვარგარეთ
2015-01-27 11:00
27 იანვარს, 11:00 საათზე, ილიას სახელმწიფო უნივერსიტეტის G106 აუდიტორიაში გაიმართება საინფორმაციო შეხვედრა ბრიტანული და ამერიკული უნივერსიტეტების წარმომადგენლებთან.
ღია კარის დღეზე მიიღებთ ინფორმაციას
1.საბაკალავრო და სამაგისტრო პროგრამებზე;
2.წინასაუნივერსიტეტო მოსამზადებელ პროგრამებზე;
3.დაფინანსების საკითხებზე.
University of South Florida USA: MBA, ფინანსები, მენეჯმენტი, ბიზნესი, კომპიუტერული მეცნიერებები, ინჟინერია, განათლება, ტურიზმის მენეჯმენტი, ხელოვნება, არქიტექტურა, მუსიკა, მარკეტინგი.
University of Manchester UK: ინჟინერია, ჰუმანიტარული და სოციალური მეცნიერებები, ფარმაკოლოგია, ფსიქოლოგია, საბუნებისმეტყველო მეცნიერებები.
City University London UK: ბიზნესი, ეკონომიკა, ბუღალტერია, ჰუმანიტარული მეცნიერებები, სამართალი, კომპიუტერული მეცნიერებები, ინჟინერია და მათემატიკა, მუსიკა, ჟურნალისტიკა, ინფორმატიკა, მათემატიკა და ინჟინერია.
University of Stirling Scotland UK: მარკეტინგი, ჰუმანიტარული მეცნიერებები, მედია, სოციალური მეცნიერებები, ინჟინერია, სპორტი.
University of Stirling UK, London Campus: სამაგისტრო პროგრამები: ბიზნესი, საერთაშორისო ვაჭრობა და დიპლომატია, საერთაშორისო საბანკო საქმე და ფინანსები, საერთაშორისო სპორტის ბიზნესი, ინვესტიცია და ფინანსები, მენეჯმენტი, მარკეტინგი.
ყველა დაინტერესებულ პირს ექნება საშუალება, უნივერსიტეტის წარმომადგენლებისგან მიიღოს სრული ინფორმაცია სასწავლო პროგრამების და სტიპენდიის შესახებ.
დასწრება თავისუფალია!
დეტალური ინფორმაციისთვის იხილეთ ვებ-გვერდი: www.ell.ge

ქეთი გურჩიანის საჯარო ლექცია
2015-01-27 18:00
27 იანვარს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, ილიაუნის ასოცირებული პროფესორი ქეთი გურჩიანი წაიკითხავს საჯარო ლექციას თემაზე: “რამდენად საბჭოთაა რელიგიური გამოღვიძება საქართველოში: მოლაპარაკებების ტაქტიკა“.
დასწრება თავისუფალია.

ბიზნესის სკოლისა და დასაქმების სააგენტო „ეიჩარის” ერთობლივი საინფორმაციო შეხვედრა
2015-01-28 14:00
28 იანვარს 14:00 საათზე, ილიას სახელმწიფო უნივერსიტეტის E 406 აუდიტორიაში, ილიაუნის ბიზნესის სკოლა ატარებს საინფორმაციო ხასიათის შეხვედრას ბიზნესის სკოლაში მიმდინარე დასაქმების პროგრამების, მათ შორის, ამჟამად არსებული კონკრეტული ვაკანსიების შესახებ.
დასაქმების სააგენტო ”ეიჩარი” (www.hr.ge) 2015 წლის 13-15 მაისს აცხადებს სტუდენტურ ვაკანსიებს თბილისში, ევროპის რეკონსტრუქციისა და განვითარების ბანკის (EBRD) ყოველწლიური შეხვედრისათვის. ყველა ვაკანსია ანაზღაურებადია. თითოეულ ვაკანტურ ადგილზე დასაქმდება რამდენიმე კანდიდატი, რაც ჯამში მოიცავს 150 სტუდენტს.

მუსიკის ცენტრის ეთნომუსიკოლოგიური კვლევის ჯგუფის ექსპედიციათა ანგარიშის პრეზენტაცია
2015-01-28 18:00
28 იანვარს, 18:00 საათზე, ილიას სახელმწიფო უნივერსიტეტის A101 აუდიტორიაში, ილიაუნის მუსიკის ცენტრი ატარებს ეთნომუსიკოლოგიური კვლევის ჯგუფის ექსპედიციათა ანგარიშის პრეზენტაციას. ეთნომუსიკოლოგიური კვლევის ჯგუფის წევრები 2014 წელს იმყოფებოდნენ ორ ეთნომუსიკოლოგიურ შემკრებლობით ექსპედიციაში. ერთ ჯგუფს, 30 ივლისიდან 6 აგვისტომდე, დედოფლისწყაროს რაიონში, ხელმძღვანელობდა ნინო მახარაძე, მეორე ჯგუფს კი – 6-დან 13 აგვისტომდე, ბორჯომის რაიონში, ხელმძღვანელობდა თამაზ გაბისონია. ზემოხსენებული ექსპედიციების გარდა, პრეზენტაციაზე წარმოდგენილი იქნება 2014 წლის 29 მარტს ჯარიანშენში საველე მუშაობის (თამაზ გაბისონია და ლიკა ქადაგიშვილი) შედეგებიც.

ზურაბ ბაქრაძის საჯარო ლექცია
2015-01-28 19:00
28 იანვარს, ოთხშაბათს, 19:00 საათზე, წიგნის სახლში „ლიგამუსი“ სოციალური და კულტურის კვლევების ინსტიტუტი, „საბჭოთა პარადიგმების“ შეხვედრების ციკლის ფარგლებში, გიწვევთ არქიტექტორისა და ქალაქმგეგმარებლის, ზურაბ ბაქრაძის, საჯარო ლექციაზე – „საარსებო გარემოს ტოტალიტარული დაგეგმვიდან ტოტალურ დაუგეგმავობამდე“.
ზურაბ ბაქრაძე, ქალაქმგეგმარებელი: ”ჩვენს საარსებო გარემოში აისახა საზოგადოებრივი წყობის ცვლილებასთან დაკავშირებული ყველა დეფორმაცია, რომელთა წინაშეც დღეს ვდგავართ. საბჭოური ტოტალიტარიზმი ნეოლიბერალურმა ავტორიტარიზმმა ჩაანაცვლა. შესაბამისად, მშენებლობის უკიდურესად ცენტრალიზებული მართვა მშენებლობაში მართვადი დისპერსიული თვითნებობით შეიცვალა. საზოგადოებრივი ცნობიერების ეროზიამ ჩვენი საარსებო გარემოს დაგეგმვა შეუძლებელი გახადა. საზოგადოებრივ სივრცეს ერთეულთა თვითნებობა დაეპატრონა. ქალაქგეგმარება, როგორც სოციალური დისციპლინა, გაქრა.
და მაინც – არსებობენ ადამიანები, რომლებიც აცნობიერებენ, რომ ისინი, გარდა ინდივიდუალურობისა, სოციალურნიც არიან და, ამდენად, ლოკალური საარსებო გარემოს შესაფერი, სოციალურად გაწონასწორებული დაგეგმვა მათი პასუხისმგებლობის საქმეცაა; მათ იციან, რომ ეს გარემო მათზე, როგორც საზოგადოებაზე, ანაბეჭდს ტოვებს და მათი და მათი მომავალი თაობის ჩამოყალიბებაში მონაწილეობას მიიღებს. ასეთ ადამიანთა შეხვედრას ემსახურება ეს ლექცია“.
დასწრება თავისუფალია.
ლექციის დრო: 28 იანვარი, 19:00 საათი
ადგილმდებარეობა: წიგნის სახლი „ლიგამუსი”

თეიმურაზ ზაქარაშვილი: "მზის აქტიურობის გრძელპერიოდიანი ცვლილებები და მათი პროგნოზირება"
2015-01-29 17:00
29 იანვარს, 17:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ილიაუნის ასისტენტ-პროფესორთან, თეიმურაზ ზაქარაშვილთან.
საუბრის თემა: “მზის აქტიურობის გრძელპერიოდიანი ცვლილებები და მათი პროგნოზირება”.
დაკვირვებები აჩვენებს, რომ მზის აქტიურობა გრძელპერიოდიან ცვლილებებს განიცდის. მზის ლაქების და დედამიწაზე რადიონუკლიდების ანალიზმა გამოავლინა დაახლოებით 1000, 350, 200 და100-წლიანი პერიოდები. ეს პერიოდები იხსნება მზის შიდა ფენებშიმაგნიტური როსბის ტალღების არსებობით. ჩვენი თეორია მზის აქტიურობის მომავალი გრძელვადიანი ცვლილებების პროგნოზირების საშუალებას იძლევა.
შეხვედრის დრო: 29 იანვარი, 17:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

ილიაუნის ბიზნესის სკოლა - სასურსათო ფასები 2014 წლის დეკემბერში და ცვლილებაზე მოქმედი ფაქტორები
2015-01-30 15:00
30 იანვარს, 15:00 საათზე, ილიას სახელმწიფო უნივერსიტეტის E 207 აუდიტორიაში გაიმართება ილიაუნის ბიზნესის სკოლის მიერ ჩატარებული კვლევის შედეგების პრეზენტაცია. კვლევა სახელწოდებით – ‘’სასურსათო ფასები 2014 წლის დეკემბერში დაცვლილებაზე მოქმედი ფაქტორები’’ – მოიცავს პერიოდს 1-ლიდან 31 დეკემბრის ჩათვლით. კვლევის შედეგებთან ერთად, პრეზენტაციაზე წარმოდგენილი იქნება სასურსათო საქონლის ქვეჯფუფების ფასების დინამიკა, ფასების ცვლილებაზე მოქმედი ფაქტორების ანალიზი და შეფასებები.

დავით მალაზონიას საჯარო ლექცია
2015-01-30 16:00
30 იანვარს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი დავით მალაზონია წაიკითხავს საჯარო ლექციას თემაზე -„საქართველოს დემოკრატიული რესპუბლიკის საგარეო პოლიტიკა“.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიეროაღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში დამსწრე საზოგადოებასეძლევა შესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 30 იანვარი, 16:00 საათი

ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

ლევან ბერძენიშვილის საჯარო ლექცია
2015-02-02 19:00
პროექტის -”ილიაუნის მწერალი“ – ფარგლებში გრძელდება ფილოლოგ ლევან ბერძენიშვილის საჯარო ლექციების სერია, სახელწოდებით – „როგორ ვისწავლოთ წერა სხვების შექმნილი დიდი პოემებისა და დრამების დახმარებით“.
2 თებერვალს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ლევან ბერძენიშვილი წაიკითხავს საჯარო ლექციას თემაზე: „ვერგილიუსის „ენეიდა“ – დასავლური ლიტერატურის ახალი თავგადასავალი“.
ლევან ბერძენიშვილი განიხილავს შემდეგ თემებს: ჰომეროსი – ვერგილიუსის მთავარი ლიტერატურული წინაპარი; სხვა წინაპრები – ენიუსი, აპოლონიოს როდოსელი; „ილიადა“ და „ოდისეა“ „ენეიდაში“; სიახლე ეპიკურ ლიტერატურაში: ფსიქოლოგიზმი; სიყვარული, როგორც პოემის ძრავა; ავგუსტუსის როლი და პოლიტიკა პოეზიაში; ვერგილიუსი დანტესთან.
დრო: 2 თებერვალი, 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

თენგიზ მძინარიშვილი: კიბოს გენეზისის მათემატიკური მოდელები
2015-02-03 17:00
3 თებერვალს, 17:00 საათზე, ილიას სახელმწიფო უნივერსიტეტის E 207 აუდიტორიაში, ილიაუნის სამეცნიერო კაფე გიწვევთ შეხვედრაზე ფიზიკისა და მათემატიკის დოქტორთან, თენგიზ მძინარიშვილთან.
საუბრის თემა: “კიბოს გენეზისის მათემატიკური მოდელები”.
კიბოს მათემატიკურ მოდელირებას 60-წლიანი ისტორია აქვს. მის სათავეებთან არიან ეპიდემიოლოგიის პატრიარქი სერ რიჩარდ დოლი და მისი თანაავტორები. დღეისათვის არსებობს დაკვირვებითი ფაქტები, რომლებიც ვერ აიხსნება თანამედროვე მოდელებით.ჩვენი გამოკვლევების შედეგად, რომელიც ვაწარმოეთ 2008-2014 წლებში ნებრასკას უნივერსიტეტის სამედიცინო ცენტრში (აშშ), შესაძლებელი გახდა კიბოს გენეზისის ისეთი მოდელის შეთავაზება, რომელიც ხსნის არსებულ შეუსაბამობას და თანხვედრაშიადაკვირვებულ მონაცემებთან.
გელოდებით საინტერესო შეხვედრაზე ყავისა და ჩაის თანხლებით.
დასწრება თავისუფალია.
შეხვედრის დრო: 3 თებერვალი, 17:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

თორნიკე ჩარგეიშვილი: „საიდუმლო სწავლებებისა და ორდენების ეზოთერული და სოციალური კონტექსტი“
2015-02-03 18:00
3 თებერვალს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – Sapere Aude – ფარგლებში, ილიაუნის მაგისტრანტი თორნიკე ჩარგეიშვილი ისაუბრებს თემაზე: „საიდუმლო სწავლებებისა და ორდენებისეზოთერული და სოციალური კონტექსტი“.
დასწრება თავისუფალია.

‘’დანაზოგის ქცევა“ - კვლევის პრეზენტაცია
2015-02-05 13:00
5 თებერვალს, 13:00 საათზე, ილიას სახელმწიფო უნივერსიტეტის E 207 აუდიტორიაში, გაიმართება ილიაუნის ბიზნესის სკოლის მიერ ჩატარებული კვლევის პრეზენტაცია. კვლევა, სახელწოდებით – ‘’დანაზოგის ქცევა“, აჩვენებს, რა ფორმით აკეთებენ დანაზოგს საქართველოში და რა ფაქტორები ახდენს გავლენას გადაწყვეტილების მიღებაზე.
დასწრება თავისუფალია.

პუბლიცისტი და მთარგმნელი ლევან რამიშვილი - სტუმრად ილიაუნის პოეზიის კლუბში
2015-02-05 16:00
5 თებერვალს, ხუთშაბათს, 16:00 საათზე, ილიას სახელმწიფო უნივერსიტეტის წიგნის სახლში “ლიგამუსში”, პოეზიის კლუბი გიწვევთ ლევან რამიშვილის ახალი წიგნის – “დაფარული ვეფხისტყაოსანი” – პრეზენტაციაზე. პუბლიცისტი, მთარგმნელი, ლიტერატურული პრემია “საბას” 2006 წლის ლაურეატი, ლევან რამიშვილი, თავად წარადგენს საკუთარ წიგნს და წაიკითხავს საჯარო ლექციას თემაზე: “ვეფხისტყაოსანი” მსოფლიო რელიგიებისა და ეზოთერული ცოდნის კონტექსტში”.
დასწრება თავისუფალია.

“გზა შუქურისკენ” - ვირჯინია ვულფის რომანის პრეზენტაცია
2015-02-05 19:00
5 თებერვალს 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, ილიაუნის ლიტერატურული კლუბი და ”ბაკურ სულაკაურის გამომცემლობა” გიწვევთ ვირჯინია ვულფის რომანის – ”გზა შუქურისკენ” – პრეზენტაციაზე. კლუბის სტუმრები იქნებიან წიგნის მთარგმნელი ლელა დუმბაძე და დრამატურგი და მთარგმნელი, დავით გაბუნია.
ვირჯინია ვულფი (1882-1941) XX საუკუნის ერთ-ერთი ყველაზე გავლენიანი მოდერნისტი მწერალი და ცნობილ ინტელექტუალთა “ბლუმსბერის ჯგუფის” დამფუძნებელია. ჯეიმს ჯოისის კვალდაკვალ, იგი პირველთაგანია, ვინც შეიმუშავა და გამოიყენა “ცნობიერების ნაკადის” სტილი ლიტერატურაში.
სწორედ ამ ინოვაციური ხერხის გამოყენების ბრწყინვალე ნიმუშია რომანი “გზა შუქურისკენ”, რომელიც პირველი მსოფლიო ომის წინა და შემდგომი პერიოდის ზედა საშუალო კლასის ინგლისელი რემზების ოჯახის ცხოვრებას ეძღვნება. მოქმედება ვითარდება ჰებრიდის კუნძულებზე, ცნობილი მეცნიერის, მისტერ რემზისა და მისი მეუღლის აგარაკზე – მათი მრავალრიცხოვანი სტუმრების დიდი მიზიდულობის ცენტრში. მწერალი საოცარი ოსტატობითა და სიფაქიზით ქარგავს ადამიანების ურთიერთობების, ცოლისა და ქმრის, მშობლებისა და შვილების, მამაკაცისა და ქალის მარადიული კონფლიქტის, მათი განცდების, სიყვარულის, სიძულვილის, ტრაგედიის სურათებს და ქმნის მათივე თვალით დანახული სამყაროს წარუშლელ ხატებს.
პრეზენტაციის დრო: 5 თებერვალი 19:00 საათი
ადგილმდებარეობა: წიგნის სახლი ”ლიგამუსი”
დასწრება თავისუფალია.

პაატა ბუხრაშვილის საჯარო ლექცია - ”ერთი ქართული იკონოგრაფიული მოტივის თაობაზე”
2015-02-06 16:00
6 თებერვალს, 16:00 საათზე, ილიას სახელმწიფო უნივერსიტეტის A 101 აუდიტორიაში, ილიაუნის საზოგადოებრივ-საგანმანათლებლო პროექტის – „ახალი განმანათლებლობა“ – ფარგლებში, პროფესორი პაატა ბუხრაშვილი წაიკითხავს საჯარო ლექციას თემაზე – ”ერთი ქართული იკონოგრაფიული მოტივის თაობაზე”.
ილიაუნის პროექტი – „ახალი განმანათლებლობა“ – ითვალისწინებს სამეცნიერო-პოპულარული ხასიათის საჯარო ლექციების კურსს. კურსისთვის შერჩეულია საზოგადოებრივ-გლობალურ საკითხებთან დაკავშირებული თემები, რომლებიც ფარავს სამეცნიერო აღმოჩენებს და ტექნოლოგიურ მიღწევებს, კულტურას, განათლებას, პოლიტიკას და გარემოს დაცვის აქტუალურ საკითხებს. ლექციებს ილიას სახელმწიფო უნივერსიტეტის პროფესორ-მასწავლებლები კითხულობენ. ლექციების ფარგლებში, დამსწრე საზოგადოებას ეძლევა შესაძლებლობა, მონაწილეობა მიიღოს თემატურ დისკუსიაში.
ლექციის ჩატარების დრო: 6 თებერვალი, 16:00 საათი
ხანგრძლივობა: 1 საათი (ლექციის შემდეგ გათვალისწინებულია დისკუსია)
ადგილმდებარეობა: A 101 აუდიტორია, ილიას სახელმწიფო უნივერსიტეტი (ჭავჭავაძის გამზ. 32)

მანანა ჯავახიშვილის საჯარო ლექცია
2015-02-06 19:00
6 თებერვალს 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ შეხვედრების სერიის – „გენდერული განსხვავებები და თანასწორობა“ – ფარგლებში, ილიაუნის ასოცირებული პროფესორი მანანა ჯავახიშვილი წაიკითხავს საჯარო ლექციას თემაზე – სახელმძღვანელოების გენდერული ანალიზი.
ლექციაზე წარმოდგენილი იქნება კვლევის შედეგები, რომლის ფარგლებშიც შესწავლილ იქნა ქართული სახელმძღვანელოები გენდერულ ჭრილში. დამსწრე აუდიტორიას მიეცემა საშუალება, აღმოაჩინოს წიგნებში დამალული გენდერული სტერეოტიპები, რომლებიც ხშირად გაუცნობიერებლადაც კი გადაეცემა სკოლის მოსწავლეებს.
დრო:6 თებერვალი, 19:00 საათი
ადგილმდებარეობა: წიგნის სახლი „ლიგამუსი“
დასწრება თავისუფალია.

ლევან ბერძენიშვილის საჯარო ლექცია: „დანტეს „ღვთაებრივი კომედია“: პირველი მიახლოება - „ჯოჯოხეთი“
2015-02-09 19:00
9 თებერვალს, 19:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, პროექტის – “ილიაუნის მწერალი” საჯარო ლექციების სერიის “როგორ ვისწავლოთ წერა სხვების შექმნილი დიდი პოემებისა და დრამების დახმარებით” – ფარგლებში, ჩატარდება ლევან ბერძენიშვილის მორიგი საჯარო ლექცია.
ლექციის თემა: „დანტეს „ღვთაებრივი კომედია“: პირველი მიახლოება – „ჯოჯოხეთი“.
ლევან ბერძენიშვილი საჯარო ლექციაზე განიხილავს შემდეგ თემებს: მესამე მოგზაური (ოდისევსისა და ენეასის შემდეგ); წინამძღოლი ვერგილიუსი და პოეტების დიდი ექვსეული; ცოდვათა ენციკლოპედია და გეოგრაფია; პირველი წრე დანტესთან და გულაგში; ჯოჯოხეთი, როგორც სტრუქტურა, მისი მცველები და მოსახლეობა; განსაწმენდელის გზის დარაჯი; XX საუკუნის დანტე.
დრო: 9 თებერვალი, 19:00 საათი
ადგილმდებარეობა: წიგნის სახლი ”ლიგამუსი”

სოსო ჭაუჭიძე: „გონების მოხმარებათა შესახებ: საჯარო სფერო, პოლიტიკური ველი, იდეოლოგიური განზომილება“
2015-02-10 18:00
10 თებერვალს, 18:00 საათზე, ილიას სახელმწიფო უნივერსიტეტის წიგნის სახლში ”ლიგამუსი”, სტუდენტური პროექტის – “Sapere Aude” – ფარგლებში, ილიაუნის ფილოსოფიის პროგრამის სტუდენტი, სოსო ჭაუჭიძე, წაიკითხავს მოხსენებას თემაზე – „გონების მოხმარებათა შესახებ: საჯარო სფერო, პოლიტიკური ველი, იდეოლოგიური განზომილება“.
დასწრება თავისუფალია.

ანთროპოლოგ მიხეილ სვანიძის ლექცია: „ნეპის შემდეგ: სტალინიზმის ყოფისა და კულტურული კონტექსტის მიმოხილვა“
2015-02-11 19:00
11 თებერვალს, ოთხშაბათს, 19:00 საათზე, წიგნის სახლში „ლიგამუსი“, სოციალური და კულტურის კვლევების ინსტიტუტი გიწვევთ ანთროპოლოგის, მიხეილ სვანიძის საჯარო ლექციაზე – „ნეპის შემდეგ: სტალინიზმის ყოფისა და კულტურული კონტექსტის მიმოხილვა“.
ლექცია ჩატარდება „საბჭოთა პარადიგმების“ შეხვედრების ციკლის ფარგლებში.
მომხსენებელი ისაუბრებს ყოველდღიური ცხოვრების შესახებ რეპრესიების დროინდელ საბჭოთა კავშირში, ნეპის დასასრულიდან მეორე მსოფლიო ომში საბჭოთა კავშირის ჩართვამდე. კერძოდ კი, მოკლედ მიმოიხილავს ამ პერიოდის საზოგადოებრივი ცხოვრების სამ ასპექტს: (1) ცენტრალური პოლიტიკისა და გადაწყვეტილებების კომუნიკაციას (საზოგადოებამდე მიტანას), (2) ახალ საბჭოთა ბიუროკრატიასა და მის თავისებურებებს და (3) „ჩვეულებრივი ადამიანის“ ცხოვრებას პოლიტიკური რეპრესიების ჩრდილში.
20-იანი წლების ბოლოს იოსებ სტალინმა ახალი ეკონომიკური პოლიტიკის, ანუ ნეპის დასასრული გამოაცხადა. ეს კი საბჭოთა სახელმწიფოში სრულიად ახალ პოლიტიკურ რეალობას მოასწავებდა. ამ რეალობაში საზოგადოებრივი და პოლიტიკური ცენტრალიზაცია შინაარსობრივად ახალ საფეხურზე გადავიდა. საბჭოთა სახელმწიფომ სხვადასხვა გზით მოსპო შედარებით შეძლებული გლეხები, ე. წ. „კულაკები“, დაიწყო კოლექტივიზაცია და შექმნა ეგრეთ წოდებული ხუთწლეულების პროგრამები, განდევნა და გაანადგურა როგორც მემარცხენე, ისე მემარჯვენე პოლიტიკური ოპონენტები.
(1) დროის მოკლე პერიოდში რადიკალური პოლიტიკური ცვლილებების კასკადი მოხდა. მათ გავლენა იქონიეს ჩვეულებრივი მოქალაქეების ყოფასა და ქცევაზე. სიტუაცია შედარებით მყიფე იყო, ამიტომ პოლიტიკური ხელმძღვანელობის ერთ-ერთი ამოცანა ის იყო, რომ საზოგადოების შედარებითი მხარდაჭერა ჰქონოდა; საჭირო იყო მათი გადაწყვეტილებების და პოლიტიკური აქცენტების ხალხამდე მიტანა და ეფექტური კომუნიკაცია. (2) ასევე, გაჩნდნენ ახალი ტიპის საზოგადოებრივი აქტივისტები და შედარებით დაბალი დონის პოლიტიკური მოღვაწეები – ისინი, ვინც, ერთი შეხედვით, უკეთ აუღო ალღო ახალ პოლიტიკურ იმპერატივებს. (3) დაბოლოს, „აპოლიტიკურ“ ადამიანებს რეპრესიებისგან თავის ასარიდებლად ახალი ტაქტიკების შემუშავება უხდებოდათ.
მოხსენება ძირითადად სწორედ ამ სამი საკითხის განხილვას შეეხება.
მიხეილ სვანიძე – ანთროპოლოგიის მაგისტრი, ცენტრალური ევროპის უნივერსიტეტი (CEU); ილიას სახელმწიფო უნივერსიტეტის დოქტორანტი.
დრო: 11 თებერვალი, 19:00 საათი
ადგილმდებარეობა: წიგნის სახლი „ლიგამუსი“

ილიაუნის ხალხური სიმღერის სტუდენტური გუნდის კონცერტი
2015-02-12 18:00
12 თებერვალს, 18:00 საათზე, ილიას სახელმწიფო უნივერსიტეტის B202 აუდიტორიაში გაიმართება ილიაუნის ხალხური სიმღერის სტუდენტური გუნდის საანგარიშო კონცერტი.
დასწრება თავისუფალია.

შეხვედრების ახალი სერია "თეოლოგიური საუბრები" - დოქტორ ჩავკატ მუკარის საჯარო ლექცია
2015-02-12 18:00
შეხვედრების ახალი სერია “თეოლოგიური საუბრები”
12 თებერვალს, ხუთშაბათს, 18:00 საათზე, ილიას სახელმწიფო უნივერსიტეტის G 106 აუდიტორიაში დოქტორ ჩავკატ მუკარის საჯარო ლექცია – “დიალოგი ქრისტიანობასა და ისლამს შორის”
ჩავკატ მუკარი რელიგიის ცნობილი მკვლევარია. ის დაიბადა ალეპოში (სირია) და გაიზარდა ქრისტიანულ ოჯახში. ოცი წლის განმავლობაში პარიზში ცხოვრობდა, ხოლო 1994 წელს გადავიდა ინგლისში, სადაც აქტიურ აკადემიურ საქმიანობას ეწევა. ჩავკატ მუკარიმ დოქტორის ხარისხი ისლამური კვლევების სფეროში პარიზში, სორბონის უნივერსიტეტში მოიპოვა. ის ავტორია არაერთი მნიშვნელოვანი წიგნისა, მათ შორის: „წინასწარმეტყველი და მესია. არაბი ქრისტიანის პერსპექტივა ისლამისა და ქრისტიანობისშესახებ“ (2001); „რწმენიდან რწმენამდე. ქრისტიანობა და ისლამი დიალოგის პროცესში“ (2001).
სამუშაო ენა: ინგლისური (უზრუნველყოფილია სინქრონული თარგმანი)
დრო: 12 თებერვალი, 18:00 საათი
ადგილმდებარეობა: G 106 აუდიტორია, ილიას სახელმწიფო უნივერსიტეტი
